**ANEXA 7 - Grila de verificare a conformitatii administrative Și a ADMISIBILITĂŢII PMUD**

|  |
| --- |
| **I. GRILA DE VERIFICARE A CONFORMITĂȚII ADMINISTRATIVE A PMUD**  |
|  |  **EXPERT OI**  | **COMENTARIU EXPERT OI** [[1]](#footnote-1) |
| **Cerinţa/ Criteriul** | **DA** | **NU** | **CLARIFICARE** |  |
| 1. Planul de Mobilitate Urbană Durabilă este depus împreună cu Strategia Integrată de Dezvoltare Urbană la sediul Agenției pentru Dezvoltare Regională, de către un reprezentant împuternicit al Municipiului reşedinţă de judeţ eligibil în cadrul Axei Prioritare 4 a POR 2014-2020/Asociaţiei de Dezvoltare Intercomunitară.
 |   |   |   |   |
| 1. Orizontul de implementare a PMUD se întinde cel puţin până la sfârşitul anului 2023.
 |  |  |  |  |
| 1. Decizia finală emisă de autoritatea competentă privind Evaluarea Strategică de Mediu, conform HG nr. 1076/2004, este anexată.
 |  |  |  |  |
| 1. La depunere, PMUD este însoţită de **HCL al UAT municipiul reședință de județ** de aprobare a PMUD și, dacă este cazul, de HCL ale UAT-urilor ce fac parte din Zona Funcţională urbană sau hotărâre de AGA din ADI., dacă există constituită asociaţia.
 |  |  |  |  |
| 1. Există anexat Raportul de avizare/preverificare a PMUD elaborat de către SSDU, iar concluzia acestuia este de depunere fără obiecții a documentului la ADR
 |  |  |  |  |
| 1. PMUD în forma depusă la ADR a fost supusă procesului de consultare publică şi este anexată declarația reprezentantului legal al beneficiarului în care va certifica şi va detalia parcurgerea acestui proces de consultare publică, inclusiv anexarea documentelor relevante (liste cu organismele consultate, minute ale reuniunilor, etc.)
 |  |  |  |  |

|  |  |  |
| --- | --- | --- |
| **II. GRILA DE VERIFICARE A ADMISIBILITĂŢII P.M.U.D. CU PRIVIRE LA CONŢINUT** | **Expert OI** | **ANALIZA RASPUNS** |
| **Capitol P.M.U.D** | **Subcapitol P.M.U.D** | **Criterii/cerințe[[2]](#footnote-2)** |
| **DA** | **NU** | **CLARIFICARE** |
| ***(1) P.M.U.D. – Componenta strategică (corespunzătoare etapei I)*** |
| **1. Introducere**  | 1.1 Scopul şi rolul documentaţiei 1.2 Încadrarea în prevederile documentelor de planificare spaţială 1.3 Încadrarea în prevederile documentelor strategice sectoriale 1.4 Preluarea prevederilor privind dezvoltarea economică, socială şi de cadru natural din documentele de planificare ale UAT-urilor | Sunt evidențiate **aria de studiu, rolul și scopul P.M.U.D**.? Sunt preluate în cadrul P.M.U.D. prevederi **din documentațiile de amenajare a teritoriului și de urbanism**, precum și din **documentele strategice sectoriale** de la nivel local, regional sau național, după caz? Este evidențiat modul în care P.M.U.D. va susţine **viziunea de dezvoltarea economică, socială şi de cadru natural,** detaliată în cadrul documentele de planificare ale UAT-urilor? |   |   |   |   |
| **2. Analiza situaţiei existente** | 2.1 Contextul socio-economic cu identificarea densităţilor de populaţie şi a activităţilor economice: | **Sunt prezentate date și statistici care descriu populația locală și contextul economic, cu respectarea art. 15, alin. 9 din Normele metodologice (Ord. nr. 233/2016**)? Aceste date și statistici se pot referi la: populaţia existentă, tendinţele demografice, densitatea populaţiei, structura populaţiei pe grupe de vârstă, structura ocupaţională pe sectoare de activitate/ pe categorii de vârstă, distribuţia locurilor de muncă, cauzele şomajului, modelul de dezvoltare al oraşului, tendințele de dezvoltare economică etc. |   |   |   |   |
| 2.2. Reţeaua stradală | **Sunt prezentate date, descrieri, analize sau reprezentări grafice referitoare la reţeaua stradală existentă?**  Acestea se pot referi la informaţii referitoare la traseele principale, ierarhia străzilor, starea fizică a acestora, condiţiile de siguranţă rutieră, areale cu congestii/întârzieri semnificative/gâtuiri în reţelele de transport, informaţii privind durata călătoriei, analiza locurilor de parcare existente și problemele asociate acestora etc. |   |   |   |   |
| 2.3 Transport public | **Sunt prezentate date, descrieri, analize sau reprezentări grafice referitoare la reţeaua şi serviciile de transport public existente?** Acestea se pot referi la: modurile de transport public existente în arealul P.M.U.D., localizarea acestora, frecvenţa în cadrul reţelei, programul de transport, aspecte privind eliberarea biletelor și tarifele practicate, caracterul adecvat al traseelor, starea fizică a infrastructurii şi a vehiculelor, condiţiilor de siguranţă, areale unde se înregistrează congestii/întârzieri semnificative/gâtuiri în reţelele de transport public, informaţii privind durata călătoriei, informații privind operatorul de transport și contractul de servicii publice etc. |   |   |   |   |
| 2.4 Transport de marfă: | **Sunt prezentate date, descrieri, analize sau reprezentări grafice referitoare la transportul existent de marfă, realizat prin reţeaua de transport (reţeaua de drumuri, căile ferate sau căile navigabile, după caz)?** Acestea se pot referi la: volumul/nivelul circulaţiei transportului de marfă, volumul transferului intermodal, localizarea fluxurilor importante de transport de marfă, arealele principale care atrag/generează transport de marfă, problemele principale care apar ca urmare a desfăşurării transportului de marfă și localizarea acestora etc. |   |   |   |   |
| 2.5 Mijloace alternative de mobilitate (deplasări cu bicicleta, mersul pe jos şi deplasarea persoanelor cu mobilitate redusă): | **Sunt prezentate date, descrieri, analize sau reprezentări grafice referitoare la mijloacele alternative de mobilitate existente (deplasări cu bicicleta, mersul pe jos şi deplasarea persoanelor cu mobilitate redusă)?** Acestea se pot referi la: infrastructura existentă și calitatea acesteia pentru ciclişti, pietoni şi persoane cu mobilitate redusă, cota modală, probleme frecvente de siguranţă şi accesibilitate etc. |   |   |   |   |
| 2.6 Managementul traficului (staţionarea, siguranţa în trafic, sisteme inteligente de transport, signalistică, structuri de management existente la nivelul autorităţii); | **Sunt prezentate date, descrieri, analize referitoare la sistemul actual de managementul traficului?** Acestea se pot referi la: signalistică, semaforizare, descrierea utilizării prezente a Sistemelor Inteligente de Transport, disponibilitatea în timp real a datelor, structurile instituţionale/organizaţionale existente, precum şi responsabilităţile aferente pentru organizarea traficului şi a transportului în aria P.M.U.D. etc. De asemenea, se pot menționa eventualele decalaje în responsabilități, care reduc siguranța, eficiența și eficacitatea rețelei de transport etc. |   |   |   |   |
| 2.7 Identificarea zonelor cu nivel ridicat de complexitate (zone centrale protejate, zone logistice, poli ocazionali de atracţie/generare de trafic, zone intermodale - gări, aerogări etc.); | **Au fost identificate și analizate zonele existente cu un nivel ridicat de complexitate din punct de vedere al transportului multi/intermodal?** Pot fi cuprinse următoarele informații: caracteristicile acestor locaţii cu o mare concentrare a fluxurilor de transport, cuantificarea traficului/cererii de transport existente şi descrierea problemelor existente de transport/mobilitate în acele locaţii etc. |   |   |   |   |
| **3. Model de transport (diferă în complexitate în funcție de rangul orașului)** | 3.1 Prezentare generală şi definirea domeniului | **Sunt prezentate informații cu privire la tipul modelului ce va dezvoltat, acoperirea spațială a acestuia, anul de bază și anii de prognoză ai modelului, ieșirile de date furnizate de model, iar pentru municipiile de rang 0 și I, tipul softului specializat utilizat?** Pentru municipiile de rang 0 și I, se pot utiliza următoarele softuri: CUBE, VISUM, TRANSCAD, EXCEL, VISSIM, PARAMICS, SATURN, EMME etc. Pentru municipiile de rang II , modelul de transport poate fi prezentat sub forma unei foi de calcul, în care să se reprezinte fluxurile existente şi viitoare de transport. |   |   |   |   |
| 3.2 Colectarea de date: | **Este detaliat procesul de colectare al datelor și sunt prezentate tipurile datelor colectate, având în vedere inclusiv prevederile relevante din art. 15, alin. 9 din Normele metodologice (Ord. nr. 233/2016)?** Se pot avea în vedere următoarele: locaţia pentru fiecare sondaj/ măsurătoare, mărimea eşantionului, perioada și intervalele de timp zilnice în care s-a efectuat colectarea datelor, metodele de colectare a datelor utilizate, tipurile de date colectate etc. |   |   |   |   |
| 3.3 Dezvoltarea reţelei de transport: | **Au fost evidențiate structura reţelei rutiere, structura reţelei de transport public şi intersecţiile din aria de studiu a modelului și au fost definite şi modelate capacităţile aferente fiecăreia?** Se vor prezenta informații privind: categoriile de drumuri din aria modelului, cum sunt definite şi modelate capacităţile pe categorii de drum/tronsoane de drum/intersecții, modul în care modelul de transport integrează cererea externă din modelele naţionale sau regionale de transport etc. |   |   |   |   |
| 3.4 Cererea de transport | **A fost ilustrată corespunzător cererea pe rețeaua de transport?** Pot fi prezentate următoarele aspecte: zonele de modelare identificate, utilizarea modurilor de transport şi destinaţia călătoriilor efectuate, modalitatea de realizare a matricelor de deplasări pentru anul de bază al modelului, inclusiv prin utilizarea unor date şi informaţii din modelele existente etc. |   |   |   |   |
| 3.5 Calibrarea şi validarea datelor: | **Au fost realizate operațiunile de calibrare şi validare a modelului?**  |   |   |   |   |
| 3.6 Prognoze | **Au fost realizate dezvoltarea matricei cererii şi reţeaua de transport corespunzătoare scenariului “a face minimum” pentru anul/anii de prognoză?** Pot fi incluse informații precum: datele şi previziuni utilizate pentru dezvoltarea matricei cererii şi a reţelei de transport pentru anul de prognoză, rezultatele aferente rulării modelului pentru anul de prognoză - schimbările care vor apărea în rețeaua de transport, precum și problemele suplimentare de transport şi de mobilitate care se vor ivi pe periada P.M.U.D. în cazul scenariului “A face minimum” etc. |   |   |   |   |
| 3.7 Testarea modelului de transport în cadrul unui studiu de caz  | **Au fost prezentate rezultatele modelului de transport pentru scenariul “A nu face nimic” aferent anului/anii de prognoză?** Pot fi incluse următoarele aspecte: argumentarea schimbărilor în activitatea de transport în absența unor acțiuni specifice, ținând seama de ieșirile cantitative relevante furnizate de modelul de transport etc. |   |   |   |   |
| **4. Evaluarea impactului actual al mobilităţii:** | 4.1 Eficienţă economică | **Au fost analizate atât condițiile existente, cât și condițiile aferente scenariului “A face minimum” (scenariul de referință) și a fost prezentată analiza problemelor care constrâng eficiența economică a sistemului de transport?** **Există un rezumat al problemelor pertinente prezentate, pentru care măsurile cuprinse în Plan urmează să fie dezvoltate? Sunt aceste probleme prioritizate?** Pot fi incluse informații precum:analiza congestiei, a întârzierilor și a factorilor care cresc costurile construirii și operării sistemelor de transport, performanța/ eficiența infrastructurii, organizarea transportului și aspectele operaționale ale sistemului de transport, analiză financiară a operării serviciilor de transport public etc. Sunt selectați indicatori relevanți pentru evaluarea impactului actual al mobilităţii din punct de vedere al acestui criteriu. |   |   |   |   |
| 4.2 Impactul asupra mediului | **Au fost analizate atât condițiile existente, cât și condițiile aferente scenariului “A face minimum” (scenariul de referință) și a fost prezentată analiza problemelor care determină creșterea impactului activității de transport asupra mediului**? **Există un rezumat al problemelor pertinente prezentate, pentru care măsurile cuprinse în Plan urmează să fie dezvoltate? Sunt aceste probleme prioritizate?** Pot fi examinate aspecte precum: congestiile/întârzierile din trafic, flota de vehicule (transportul public și privat de călători, precum și cel de marfă), impactul transportului asupra zonelor sensibile din punct de vedere ecologic, zgomotul, efectele poluării în anumite zone cheie, emisiile agregate de GES, separarea comunităților de către coridoarele de transport etc. Sunt selectați indicatori relevanți pentru evaluarea impactului actual al mobilităţii din punct de vedere al acestui criteriu. |   |   |   |   |
| 4.3 Accesibilitatea | **Au fost analizate atât condițiile existente, cât și condițiile aferente scenariului “** **A face minimum” (scenariul de referință) și a fost prezentată analiza problemelor care limitează accesibilitatea sistemului de transport? Există un rezumat al problemelor pertinente prezentate, pentru care măsurile cuprinse în Plan urmează să fie dezvoltate? Sunt aceste probleme prioritizate?**  Această analiză ar trebui să acopere accesibilitatea rețelei de transport, precum și accesibilitatea locală, cu indicarea punctelor-cheie sau a celor cu accesibilitate redusă. Sunt selectați indicatori relevanți pentru evaluarea impactului actual al mobilităţii din punct de vedere al acestui criteriu. |   |   |   |   |
| 4.4 Siguranța | **Au fost analizate atât condițiile existente, cât și condițiile aferente scenariului “** **A face minimum” (scenariul de referință) și a fost prezentată analiza problemelor legate de siguranță? Există un rezumat al problemelor pertinente prezentate, pentru care măsurile cuprinse în Plan urmează să fie dezvoltate? Sunt aceste probleme prioritizate?** Se pot evidenția zonele cu frecvență mare a accidentelor, zonele cu accidente grave/fatale multiple, tipurile de accidente individuale care se produc în aria de studiu, zonele în care se produc accidente frecvente ce implică vehicule de marfă sau accidente legate de transportul public etc. Sunt selectați indicatori relevanți pentru evaluarea impactului actual al mobilităţii din punct de vedere al acestui criteriu. |   |   |   |   |
| 4.5 Calitatea vieţii | **Au fost analizate atât condițiile existente, cât și condițiile aferente scenariului “A face minimum” (scenariul de referință) și a fost prezentată analiza problemelor care limitează calitatea vieții în aria studiată?** **Există un rezumat al problemelor pertinente prezentate, pentru care măsurile cuprinse în Plan urmează să fie dezvoltate? Sunt aceste probleme prioritizate?** Se pot include informații privind: detalierea impactului transportului asupra calității vieții, luând în considerare problema parcărilor, zgomotul, necesitatea asigurării unor spații publice de calitate, degradarea zonelor istorice etc. Sunt selectați indicatori relevanți pentru evaluarea impactului actual al mobilităţii din punct de vedere al acestui criteriu. |   |   |   |   |
| **5. Viziunea de dezvoltare a mobilităţii urbane** | 5.1 Viziunea prezentată pentru cele 3 nivele teritoriale  | **A fost prezentată viziunea pentru mobilitatea urbană, care este structurată la scară metropolitană/arie funcțională, la scara localității și la scară detaliată (la nivel de cartier/intersecție/zone cu nivel ridicat de complexitate), eventual, pe termen scurt, mediu și lung?**  |   |   |   |   |
| 5.2 Cadrul/metodologia de selectare a proiectelor | **Au fost prezentate cadrul și metodologia de selectare a proiectelor, pe baza criteriilor prezentate în secțiunile 4.1-4.5 și a indicatorilor selectați pentru fiecare din aceste criterii?** Cadrul/metodologia va trebui să detalieze cum vor fi combinați indicatorii aferenți celor 5 criterii, astfel încât să se stabilească un scor final sau un “nivel de prioritate” pentru proiectele analizate, analiza putând fi realizată individual, pe subseturi de proiecte sau la nivelul scenariilor alternative. De asemenea, se pot lua în calcul posibilele riscuri identificate și aspectele legate de încadrarea proiectelor în anvelopa bugetară a orașului etc. |   |   |   |   |
| **6. Direcţii de acţiune şi proiecte de dezvoltare a mobilităţii urbane** | 6.1 Direcţii de acţiune şi proiecte pentru infrastructura de transport | **Au fost prezentate proiectele ce vizează investiții de capital, ce au fost selectate pentru a fi incluse în P.M.U.D., pe baza metodologiei de la sub-capitolul 5.2? Ȋn acele P.M.U.D unde a fost dezvoltat mai mult de un scenariu alternativ “A face ceva“ (de exemplu, pentru municipiile de rang 1), toate acele scenarii au fost prezentate împreună** **cu motivul și raționamentul dezvoltării fiecăruia și au fost testate (stabilirea impactului)?** |   |   |   |   |
| 6.2 Direcţii de acţiune şi proiecte operaţionale: | **Au fost prezentate proiectele/măsurile operaţionale, ce au fost selectate pentru a fi incluse în P.M.U.D., precum și metodologia/ raționamentul pentru selecția acestora ?** |   |   |   |   |
| 6.3 Direcţii de acţiune şi proiecte organizaţionale | **Au fost prezentate proiectele/măsurile organizaționale, ce au fost selectate pentru a fi incluse în P.M.U.D., precum și metodologia/ raționamentul pentru selecția acestora ?** |   |   |   |   |
| 6.4 Direcţii de acţiune şi proiecte partajate pe nivele teritoriale:6.4.1. La scară periurbană/metropolitană;6.4.2. La scara localităţilor de referinţă;6.4.3. La nivelul cartierelor/zonelor cu nivel ridicat de complexitate | **Au fost regrupate listele de măsuri și proiecte de mai sus (subsecțiunile 6.1, 6.2 și 6.3) pe cele trei nivele teritoriale (subsecțiunile 6.4.1, 6.4.2 și 6.4.3)?**  |   |   |   |   |
| **7. Evaluarea impactului mobilităţii pentru cele 3 nivele teritoriale** | 7.1. Eficienţă economică 7.2. Impactul asupra mediului 7.3.Accesibilitate 7.4. Siguranţă 7.5. Calitatea vieţii: | **A fost cuantificat impactul scenariilor (dacă e cazul)/proiectelor/măsurilor (aferente sub-capitolele 6.1-6.4) asupra fiecăruia din aceste 5 obiective strategice, utilizând indicatorii stabiliți în secțiunile 4.1-4.5?** |   |   |   |   |
| ***(2) P.M.U.D. - componenta de nivel operaţional (corespunzătoare etapei II)*** |   |   |   |   |
| **1. Cadrul pentru prioritizarea proiectelor pe termen scurt, mediu şi lung:** | 1.1 Cadrul de prioritizare | **În cazul P.M.U.D în care sunt dezvoltate mai multe scenarii “A face ceva”, au fost comparate aceste scenarii, pe baza criteriilor de evaluare şi a fost prezentat modul de selectare al scenariul preferat?****Au fost prioritizate proiectele pe termen scurt, mediu și lung din scenariul selectat?** Se vor include aspecte precum: definirea perioadelor relevante pentru termenul scurt, mediu și lung (în ani), justificarea modului de selectare a proiectele și a măsurilor pentru fiecare perioadă, precum și explicarea motivului pentru care prioritizarea aleasă este cea mai potrivită etc. |   |   |   |   |
| 1.2 Priorităţile stabilite | **Au fost reiterate prioritățile principale propuse a fi implementate pe termen scurt și relația acestora cu măsurile/proiectele prioritizate?** Se poate include o verificare a impactului întregului plan, în cazul în care nu se implementează fiecare proiect/măsură (ce au fost prioritizate) și un plan de rezervă, dacă este necesar etc. |   |   |   |   |
| **2. Planul de acţiune** | 2.1. Intervenţii majore asupra reţelei stradale 2.2. Transport public 2.3. Transport de marfă 2.4. Mijloace alternative de mobilitate (deplasări cu bicicleta, mersul pe jos şi persoane cu mobilitate redusă) 2.5. Managementul traficului (staţionarea, siguranţa în trafic, sisteme inteligente de transport, signalistică, protecţia împotriva zgomotului/sonoră) 2.6. Zonele cu nivel ridicat de complexitate (zone centrale protejate, zone logistice, poli ocazionali de atracţie/generare de trafic, zone intermodale - gări, aerogări etc.) 2.7. Structura intermodală şi operaţiuni urbanistice necesare 2.8. Aspecte instituţionale | **Au fost prezentate măsurile și proiectele prioritizate, care se încadrează în fiecare din aceste categorii?****Este argumentat/ justificat impactul proiectelor propuse pentru a fi finanţate din Prioritatea de Investiţii 4.1 a POR 2014-2020 (incluse în cadrul scenariului selectat), din punct de vedere al mobilităţii şi al încadrării în obiectivul specific al acestei Priorități de Investiții[[3]](#footnote-3)?** Aceste pre-testări pot fi anexate la P.M.U.D., în situaţia în care nu sunt incluse deja în acesta. |   |   |   |   |
| ***(3) Monitorizarea implementării Planului de mobilitate urbană (corespunzătoare etapei III)*** |   |   |   |   |
| 1. Stabilire proceduri de evaluare a implementării P.M.U.D | **A fost prezentă strategia de monitorizare și evaluare a P.M.U.D.?** Pentru monitorizare, se vor selecta și include indicatori de performanță/ criterii de evaluare a schimbărilor care se vor produce în diferitele moduri de transport, prin implementarea Planului. |   |   |   |   |
| 2. Stabilire actori responsabili cu monitorizarea | **Au fost prezentați actorii responsabili cu monitorizarea și evaluarea P.M.U., precum şi responsabilitățile și atribuțiile fiecăruia în parte?** |   |   |   |   |

1. Se vor introduce, pe scurt, elementele care au condus la formularea concluziei pentru fiecare subcriteriu în parte [↑](#footnote-ref-1)
2. Nu este obligatoriu ca informațiile solicitate printr-un criteriu să se regăsească în capitolul/subcapitolul cu care acesta este asociat. Sectiunea „Criterii/cerințe” din această grilă se poate citi împreună cu secţiunea „Descrierea orientativă” din Anexa 6 la prezentul ghid, partea C. [↑](#footnote-ref-2)
3. Această pre-testare/justificare este necesară inclusiv pentru Autoritatea Urbană în procesul de selectare a proiectelor [↑](#footnote-ref-3)